Afternoon Tactic – บล.เคเคเทรด
บริษัทหลักทรัพย์ เคเคเทรด สรุปทิศทางและแนวโน้มตลาดบ่ายนี้
30 มี.ค. 2558

Highlight
คาดว่า SET แกว่งตัวในกรอบ 1,495-1,510 จุด เป็นแกว่งตัวกรอบแคบ
Technical Viewpoint    SET closed     1,500.67 (+5.45)
แนวโน้มตลาดช่วงบ่าย
SET แกว่งตัวกรอบแคบ ก่อนจะปิดตลาดภาคเช้าที่ระดับ 1,500.67 จุด บวก 5.45 จุด (+0.36%) ด้วยมูลค่าการซื้อขายเบาบาง 12,058 ล้านบาท ทางเทคนิค ถ้าดัชนีต่ำกว่า 1,515 จุด ยังเป็นแกว่งตัวทางลง ดัชนีมีแนวรับ 1,480-1,485 จุด ประเด็นที่นักลงทุนกำลังติดตามในสัปดาห์นี้ คาดหวังการทำ Window Dressing ปิดงวดไตรมาส 1/58 และการยกเลิกกฎอัยการศึก รวมทั้งการเปิดเผยการจ้างงานนอกภาคเกษตรและอัตราการว่างงานสหรัฐเดือน มี.ค.58 นอกจากนี้ ในช่วงปลายสัปดาห์นี้ถึงต้นสัปดาห์หน้า (3-6 เม.ย.) ตลาดหุ้นหลายแห่งจะปิดทำการในวัน Good Friday และเทศกาลอีสเตอร์ อาจส่งผลให้ภาวะการซื้อขายซบเซา
หมายเหตุ : ตลาดหุ้นที่จะปิดทำการในวัน Good Friday (3 เม.ย.) และเทศกาลอีสเตอร์ (6 เม.ย.) ได้แก่ สหรัฐ (3 เม.ย.) อังกฤษ (3-6 เม.ย.) เยอรมัน (3-6 เม.ย.) ฝรั่งเศส (3-6 เม.ย.) จีน (6 เม.ย.) ฮ่องกง (3-7 เม.ย.) ฟิลิปปินส์ (2-4 เม.ย.) สิงคโปร์ (3 เม.ย.) ไต้หวัน (3-6 เม.ย.) อินโดนีเซีย (3 เม.ย.) อินเดีย (2-3 เม.ย.)   
 
ประเด็นข่าวสำคัญ
“ประวิตร” แจงใช้ ม.44 แทนกฎอัยการศึก รอนายกฯ ตัดสินใจ พล.อ.ประวิตร วงษ์สุวรรณ รองนายกรัฐมนตรีและรมว.กลาโหม ระบุรัฐบาลกำลังพิจารณานำมาตรา 44 ของรัฐธรรมนูญฉบับชั่วคราวปี 57 มาใช้เพื่อดูแลให้เกิดความสงบเรียบร้อยแทนกฎอัยการศึก โดยจะเน้นเรื่องการควบคุมตัวตรวจค้นและออกหมายจับ เช่นเดียวกับกฎอัยการศึก ส่วนจะเมื่อใดนั้นขึ้นอยู่กับการตัดสินใจของนายกรัฐมนตรี เมื่อสัปดาห์ที่ผ่านมา พล.อ.ประยุทธ์ จันทร์โอชา นายกรัฐมนตรีและหัวหน้า คสช. ระบุได้เตรียมจะใช้อำนาจตามมาตรา 44 ของรัฐธรรมนูญฉบับชั่วคราวปี 57 ออกคำสั่งของ คสช.ใช้ดูแลรักษาความสงบเรียบร้อยแทนกฎอัยการศึก แต่ขอรอดูสถานการณ์ก่อน จากนั้นจึงจะเสนอทูลเกล้าฯ เพื่อขอยกเลิกกฎอัยการศึก ก่อนจะประกาศใช้คำสั่งใหม่
 
กรอบทางเทคนิค
SET คาดว่า SET มีแนวโน้มแกว่งตัวในกรอบ 1,495-1,510 จุด เป็นแกว่งตัวกรอบแคบ
SET 50 FuturesS50M15 คาดว่าจะแกว่งตัวในกรอบ 984-990 จุด ถ้าดัชนียืนเหนือ 990 จุด แนะนำ ปิดถือ short ถ้าดัชนีต่ำกว่า 990 จุด แนะนำ ถือ short
Gold Futures คาดว่าจะแกว่งตัวในกรอบ 18,500-18,900 บาท ถ้าราคายืนเหนือ 18,500 บาท แนะนำ ถือ long
 
หุ้นเด่นทางเทคนิค
SCB  ราคาปิด 176.50 บาท ตัดขาดทุน 174.50 บาท แนวรับ 176.00 บาท แนวต้าน 180.00 บาท
EVER  ราคาปิด 2.02 บาท ตัดขาดทุน 1.92 บาท แนวรับ 1.99 บาท แนวต้าน 2.30 บาท
 